cyanic-selkie/wikianc huggingface dataset:
Γκαλεάτσο Τσιάνο
Πηγές
Κατηγορία:Ιταλοί πολιτικοί Κατηγορία:Ιταλοί του Β΄ Παγκοσμίου Πολέμου Κατηγορία:Ιταλοί φασίστες Κατηγορία:Χρονικογράφοι Κατηγορία:Αποδέκτες του Τάγματος του Λευκού Αετού (Πολωνία)
Τζόσουα Κένεντι
Καριέρα
Ξεκίνησε το επαγγελματικό ποδόσφαιρο το 1999 από την Κάρλτον και το 2000 μεταγράφηκε στην ΦφΛ Βόλφσμπουργκ όπου έμεινε ως το 2002 έχοντας 2 γκολ σε 8 αναμετρήσεις στο πλαίσιο της Μπουντεσλίγκα.Ακολούθησαν τη σεζόν 2002/03 οι Κίκερς Στουτγκάρδης (1 γκολ σε 23 συμμετοχές),την επόμενη χρονιά Κολονία (αγωνίστηκε περισσότερο στην β' ομάδα του συλλόγου όπου είχε 9 γκολ σε 23 συμμετοχές,στην α' ομάδα έπαιξε μόλις 4 ματς χωρίς να σκοράρει) και ακολούθησαν η Ντιναμό Δρέσδης (2004-06) όπου σημείωσε 16 γκολ σε 60 αγώνες,η Νυρεμβέργη (12 συμμετοχές και 1 γκολ σε 1,5 χρόνο) καθώς και η Καρλσρούη στην οποία έμεινε από τον Ιανουάριο του 2008 μέχρι τον Ιούνιο του 2009 έχοντας 7 γκολ σε 33 αναμετρήσεις.
Το 2009,και έπειτα από σχεδόν εννέα χρόνια στα γήπεδα της Γερμανίας και έχοντας παροπλιστεί στην Καρλσρούη,ο Κένεντι αποφάσισε να συνεχίσει την καριέρα του στην Ναγκόγια Γκράμπους της Ιαπωνίας.
Ο Κένεντι είναι από το 2006 διεθνής με την Εθνική Αυστραλίας μετρώντας συνολικά 7 γκολ σε 21 συμμετοχές.Ήταν μάλιστα μέλος της Εθνικής Αυστραλίας στα Μουντιάλ του 2006 και του 2010.
Εξωτερικοί σύνδεσμοι
Κατηγορία:Αυστραλοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Ντιναμό Δρέσδης Κατηγορία:Ποδοσφαιριστές Καρλσρούη ΣΚ Κατηγορία:Ποδοσφαιριστές Ναγκόγια Γκράμπους Κατηγορία:Αυστραλοί ποδοσφαιριστές στο εξωτερικό
Λιβάδι Ολύμπου
Το Λιβάδι είναι κωμόπολη του νομού Λάρισας, στα σύνορα των νομών Λάρισας και Πιερίας. Βρίσκεται στο όρος Τίταρος σε υψόμετρο 1180 μέτρων. Έχει πληθυσμό 2.244 μονίμων κατοίκων κυρίως Βλάχικης καταγωγής. Η κύρια ασχολία των κατοίκων είναι η κτηνοτροφία. Μετά από την εφαρμογή του Προγράμματος Ιωάννης Καποδίστριας, ο δήμος Λιβαδίου αποτελούνταν από τα χωριά Λιβάδι και Δολίχη. Μετά την εφαρμογή του Προγράμματος Καλλικράτης ανήκει στον Δήμο Ελασσόνας. Η κοινότητα του Λιβαδίου καλύπτει περιοχή 141,9 τ.χλμ. Νότια του Λιβαδίου βρίσκεται η γυναικεία μονή της Αγίας Τριάδος,.
Δημοτική Ενότητα Λιβαδίου
Η Δημοτική Ενότητα Λιβαδίου αντιστοιχεί στον τέως καποδιστριακό δήμο Λιβαδίου και έχει πληθυσμό 2.674 κατοίκους, σύμφωνα με την Απογραφή του 2011. Στη Δημοτική Ενότητα περιλαμβάνονται:
Οδική πρόσβαση
Το Λιβάδι βρίσκεται στα σύνορα του νομού Λάρισας με τους νομούς Πιερίας και Κοζάνης. Απέχει 74 χμ από τη Λάρισα, 35 χμ από την Ελασσόνα, 49 χμ από την Κατερίνη, 89 χμ από την Κοζάνη, 120 χμ από τη Θεσσαλονίκη και 428 χμ από την Αθήνα.
Δήμαρχοι Λιβαδίου
Αιρετοί δήμαρχοι Λιβαδίου διετέλεσαν οι εξής:
Παραπομπές
Κατηγορία:Δήμος Ελασσόνας Κατηγορία:Κωμοπόλεις του νομού Λάρισας
Προστασία καταναλωτή
Οι νόμοι είναι σχεδιασμένοι ώστε να καταπολεμήσουν τις απάτες στις εμπορικές συναλλαγές και τις άδικες πρακτικές για την απόκτηση πλεονεκτημάτων στην ανταγωνιστικότητα. Η νομοθεσία της προστασίας του καταναλωτή συνήθως προσφέρει επιπλέον προστασία για τις ευπαθείς ομάδες τις κοινωνίας.
Καταναλωτής
Ένα άτομο ή μια ομάδα ατόμων για τα οποία προορίζονται τα προϊόντα ή οι υπηρεσίες που προσφέρονται στην αγορά και τα οποία κάνουν χρήση των προϊόντων ή των υπηρεσιών αυτών, εφόσον αποτελούν τον τελικό αποδέκτη τους. Καταναλωτής είναι και κάθε αποδέκτης διαφημιστικού μηνύματος.
Προμηθευτής
Ένα άτομο ή μια ομάδα ατόμων που κατά την άσκηση της επαγγελματικής ή επιχειρηματικής δραστηριότητάς του, προμηθεύουν προϊόντα ή παρέχουν υπηρεσίες στον καταναλωτή. Προμηθευτής είναι και ο διαφημιζόμενος.
Δίκαιο του καταναλωτή
Το δίκαιο του καταναλωτή θεωρείται ένας τομέας δικαίου που ορίζει τις σχέσεις ιδιωτικού δικαίου μεταξύ ενός ατόμου-καταναλωτή και των επιχειρήσεων που εμπορεύονται τα προϊόντα και τις υπηρεσίες τους. Το δίκαιο του καταναλωτή καλύπτει ένα ευρύ φάσμα θεμάτων, μερικά από αυτά είναι η αξιοπιστία του προϊόντος, δικαιώματα της ιδιωτικότητας , άδικες επαγγελματικές πρακτικές , απάτη, παραπλάνηση και άλλες αλληλεπιδράσεις  του καταναλωτή με μια επιχείρηση. Είναι ένα μέσο παρεμπόδισης της εξαπάτησης σε συμβόλαια υπηρεσιών και πωλήσεων, σε είσπραξη λογαριασμών , τιμολόγηση , αποτυχία υποσχόμενης λειτουργικότητας του προϊόντος και προσωπικά δάνεια με υψηλό ρίσκο χρεωκοπίας του λήπτη και ηλεκτρονικές αγορές.
Δίκαιο ανταγωνισμού
Τα συμφέροντα του καταναλωτή προστατεύονται επίσης προωθώντας την ανταγωνιστικότητα στις αγορές που άμεσα ή έμμεσα εξυπηρετούν τους καταναλωτές, γι’ αυτό το σκοπό υπάρχει και το Δίκαιο ανταγωνισμού. Σε ορισμένες χώρες (Ελλάδα, Γαλλία, Γερμανία) διακρίνεται στο Δίκαιο αθέμιτου ανταγωνισμού και στο Δίκαιο κατά των περιορισμών του Ανταγωνισμού ή Δίκαιο ελεύθερου ανταγωνισμού. Επίσης το Δίκαιο ανταγωνισμού στην Ελλάδα περιέχει και την προστασία ονομασίας προέλευσης που αποτρέπει την εξαπάτηση του καταναλωτή.
Καταναλωτικός ακτιβισμός
Η προστασία του καταναλωτή πραγματοποιείται και από μη-κυβερνητικές οργανώσεις και αλλά και σε ατομικό επίπεδο και ονομάζεται καταναλωτικός ακτιβισμός. ο καταναλωτικός ακτιβισμός έχει μεγάλη δύναμη. Σε ακραίες περιπτώσεις μπορεί να οδηγήσει σε μαζικό μποϊκοτάζ ενός προϊόντος ή μιας ολόκληρης μάρκας. Υπερπηδώντας τα σύνορα, μέσω της χρήσης του διαδικτύου αλλά και από αλυσιδωτή διάδοση του λόγου, εταιρίες στιγματίζονται λόγο κάποιας δραστηριότητας τους(π.χ. σχέσης με προμηθευτές που εκμεταλλεύονται ανηλίκους) ή της σχέσης τους με κάποια χώρα, θρησκεία ή ιδεολογία (π.χ. Δανικές εταιρίες με αφορμή της αντιπαράθεσης της Δανίας με τους μουσουλμάνους για τα σατιρικά κόμικς)
Συνταγματικοί Νόμοι
46 εθνικά συντάγματα, ενεργά αυτή τη στιγμή, εμπεριέχουν κάποιου είδους δικαιώματα για τους καταναλωτές.
Οργανισμοί Προστασίας Καταναλωτή
Η προστασία του καταναλωτή συνδέεται με την ιδέα των δικαιωμάτων του καταναλωτή και την δημιουργία οργανισμών οι οποίοι βοηθούν τους καταναλωτές να βελτιώσουν τις επιλογές τους στην καταναλωτική αγορά και να ακουστούν οι απόψεις τους και τα παράπονα τους. Οργανισμοί που υποστηρίζουν και προωθούν την προστασία καταναλωτών περιλαμβάνουν κυβερνητικούς οργανισμούς και αυτόνομους επιχειρησιακούς οργανισμούς όπως πρακτορεία και μη-κυβερνητικούς οργανισμούς.
Προστασία του καταναλωτή στην Ελλάδα
Στην Ελλάδα τα δικαιώματα και τα συμφέροντα των καταναλωτών τελούν υπό την προστασία του Κράτους. Το δίκαιο του καταναλωτή έχει ως πυρήνα τον νόμο 2251/1994 «Προστασία των καταναλωτών» (ΦΕΚ Α΄ 191/16.11.1994) (όπως ισχύει μετά τις τροποποιήσεις του Ν.3587/2007 όπου έγινε η ενσωμάτωση της οδηγίας 2005/29 του Ευρωπαϊκού Κοινοβουλίου και του Συμβουλίου (ΕΕ L 149)» (ΦΕΚ Α΄ 152/10.07.2007)
Το Ελληνικό Κράτος μεριμνά ιδίως για:
α) την υγεία και την ασφάλεια των καταναλωτών.
β) τα οικονομικά τους συμφέροντα.
γ) την οργάνωση τους σε ενώσεις καταναλωτών.
δ) το δικαίωμα ακρόασής τους σε θέματα που τους αφορούν.
ε) την πληροφόρηση και την επιμόρφωσή τους, ιδιαίτερα των ευπρόσβλητων ομάδων καταναλωτών σε θέματα που αφορούν στην αγορά, στον ανταγωνισμό, στον καταναλωτή, στην προστασία του φυσικού περιβάλλοντος και στην προαγωγή της βιώσιμης κατανάλωσης.
Στο πλαίσιο του δικαίου του καταναλωτή έχουν θεσπιστεί ακόμα κάποιοι συμπληρωματικοί νόμοι:
Νόμος 3043/2002 «Ευθύνη του πωλητή για πραγματικά ελαττώματα και έλλειψη συνομολογημένων ιδιοτήτων» (ΦΕΚ Α΄ 192/21.08.2002)
Νόμος 3758/2009 «Εταιρείες Ενημέρωσης οφειλετών για ληξιπρόθεσμες απαιτήσεις και άλλες διατάξεις» (ΦΕΚ Α΄ 68/05.05.2009)
Νόμος 3869/2010 «Ρύθμιση των οφειλών υπερχρεωμένων φυσικών προσώπων και άλλες διατάξεις» (ΦΕΚ Α΄ 130/03.08.2010)
Νόμος 4001/2011 «Λειτουργία Ενεργειακών Αγορών Ηλεκτρισμού και Φυσικού Αερίου» (ΦΕΚ Α΄ 179/22.08.2011)
Νόμος 4161/2013 «Πρόγραμμα διευκόλυνσης για ενήμερους δανειολήπτες, τροποποιήσεις στο ν.3869/2010 και άλλες διατάξεις» (ΦΕΚ Α΄ 143/14.06.2013)
Νόμος 4224/2013 «Κυβερνητικό Συμβούλιο Διαχείρισης Ιδιωτικού Χρέους Ελληνικό Επενδυτικό Ταμείο Αξιοποίησης Περιουσίας του Δημοσίου και άλλες επείγουσες διατάξεις» (ΦΕΚ Α΄ 288/31.12.2013)
Οι νόμοι της προστασίας του καταναλωτή στην Ελλάδα, ως κράτος μέλος της ευρωπαϊκής ένωσης, ακολουθούν υποχρεωτικά κάποιες ευρωπαϊκές προδιαγραφές.
Στην Ελλάδα ο καταναλωτής μπορεί να κάνει μια ηλεκτρονική αναφορά στην υπηρεσία «Συνήγορος του καταναλωτή», η οποία θα ξεκινήσει μια διαδικασία έρευνας και θα καθορίσει εάν υπάρχει λόγος παρέμβασης.
Ο Συνήγορος του Καταναλωτή είναι μια νέα Ανεξάρτητη Αρχή που συστήθηκε με τον ν. 3297/2004 και εποπτεύεται από το Υπουργείο Ανάπτυξης. Λειτουργεί ως εξωδικαστικό όργανο συναινετικής επίλυσης των καταναλωτικών διαφορών, αλλά και ως συμβουλευτικός θεσμός στο πλευρό της πολιτείας για τη θεραπεία προβλημάτων που εμπίπτουν στις αρμοδιότητές του. Στην εποπτεία της Αρχής υπάγονται και οι Επιτροπές Φιλικού Διακανονισμού που εδρεύουν στις κατά τόπους Νομαρχιακές Αυτοδιοικήσεις της χώρας. Στους εξωτερικούς συνδέσμους βρίσκεται ο υπέρ-σύνδεσμος για την μεταφορά στην ιστοσελίδα της υπηρεσίας«Συνήγορος του καταναλωτή»
Επίσης υπάρχει το ΚΕ.Π.ΚΑ.–Κέντρο Προστασίας Καταναλωτών το οποίο είναι μη κερδοσκοπική, μη κυβερνητική, πανελλαδική Ένωση Καταναλωτών. Υφίσταται εικοσιοκτώ χρόνια, και υποστηρίζει την προστασία των δικαιωμάτων των Καταναλωτών. Ενημερώνει και συμβουλεύει τους καταναλωτές για τις αγορές τους και τις καταγγελίες. Ο οργανισμός δέχεται τηλεφωνικές καταγγελίες.
Προστασία του καταναλωτή στην Ινδία
Στην Ινδία το νομοσχέδιο προστασίας καταναλωτή του 1986 είναι σε ισχύ και προστατεύει τους καταναλωτές. Οι καταναλωτές μπορούν να κάνουν πολύ απλά ένα παράπονο σε ειδικά γραφεία που υπάρχουν και τα παράπονα τους θα εξεταστούν. Η διαδικασία είναι λιγότερο επίσημη και αρκετά φιλική.
Προστασία του καταναλωτή στην Ταιβάν
Η Ταιβάν από τον Ιανουάριο του 1994 ψήφισε τον νόμο Consumer Protection Law (CPL) ο οποίος είναι επηρεασμένος από τα ευρωπαϊκά στάνταρ και προστατεύει τα συμφέροντα και κυρίως την ασφάλεια των καταναλωτών.
Εξωτερικοί σύνδεσμοι
Κατηγορία:Εμπορικό Δίκαιο Κατηγορία:Εταιρικό δίκαιο
Σίβυλλα της Σαξονίας-Κόμπουργκ & Γκότα
Η Σίβυλλα της Σαξονίας-Κόμπουργκ & Γκότα (1908 - 1972) ήταν η μεγαλύτερη κόρη και δεύτερο παιδί του Καρόλου Εδουάρδου, Δούκα της Σαξονίας-Κοβούργου & Γκότα, και της Βικτωρίας Αδελαΐδας του Σλέσβιχ-Χόλσταϊν.
Η Σίβυλλα Κάλμα Μαρία Αλίκη Ματθίλδη Θεοδώρα γεννήθηκε στις 18 Ιανουαρίου 1908 στο Κάστρο Φρίντενσταϊν της πόλης Γκότα. Από την πλευρά του πατέρα της ήταν δισέγγονη της Βασίλισσας Βικτωρίας του Ηνωμένου Βασιλείου και εγγονή του Λεοπόλδου του Ώλμπανυ.
Το ζευγάρι εγκαταστάθηκε στο Παλάτι Χάγκα και έτσι οι τέσσερις κόρες τους έγιναν κοινώς γνωστές ως "Hagaprinsessorna" (ελληνικά: "Οι Πριγκίπισσες του Χάγκα"). Η Σίβυλλα συμμεριζόταν τον ενθουσιασμό του συζύγου της για τον αθλητισμό και τις υπαίθριες δραστηριότητες. Υπήρξε ένθερμη υποστηρικτής του Σουηδικού Προσκοπικού Κινήματος. Μεταξύ των επίσημων εργασιών της ήταν η προεδρία της "Κοινωνίας της Παιδικής Φροντίδας" (Sällskapet Barnavård), η επίτιμη προεδρία της "Προώθησης της Ακοής" (Hörselfrämjandet) και η συμμετοχή της σε πολλές άλλες φιλανθρωπικές οργανώσεις.
Η Σίβυλλα έγινε χήρα το 1947, όταν ο Γουσταύος Αδόλφος σκοτώθηκε σε αεροπορικό δυστύχημα. Το 1950 μετακόμισε από το Παλάτι Χάγκα στο Βασιλικό Παλάτι της Στοκχόλμης, ενώ περνούσε τα καλοκαίρια της στο Σολίντεν. Πέθανε στη Στοκχόλμη στις 28 Νοεμβρίου 1972 από καρκίνο, σε ηλικία 64 ετών. Ο γιος της ανήλθε στο σουηδικό θρόνο μερικούς μήνες μετά ως Κάρολος ΙΣΤ΄ Γουσταύος της Σουηδίας.
Οικογένεια
Νυμφεύτηκε το 1932 τον δεύτερο εξάδελφό της Γουσταύο Αδόλφο του Βαιστερμπόττεν και είχε τέκνα:
Επισκοπή Αμαθούντος
Η Επισκοπή Αμαθούντος είναι μια Επισκοπή που ανήκει Εκκλησιαστικά στην Εκκλησία της Κύπρου. Γνωστός Επίσκοπος της Επισκοπής υπήρξε ο Άγιος Τύχων, του οποίου η μνήμη εορτάζεται στις 16 Ιουνίου. Άλλοι άγιοι της Επισκοπής είναι ο Άγιος Θεόπομπος και ο Άγιος Μνημόνιος.
Πρώτος Επίσκοπος υπήρξε ο Αριστοκλειανός, τον οποίο ακολούθησαν οι Άγιος Μνημόνιος και Άγιος Τύχων. Τέταρτος Επίσκοπος ήταν ο Ηλιόδωρος ο οποίος έλαβε μέρος και στην Δ΄ Οικουμενική Σύνοδο. Ακολούθησε ο Θεοδόσιος και κατόπιν ο Διονύσιος που μετείχε σε Σύνοδο στην Ιερουσαλήμ το 563 μ.Χ. Όγδοος Επίσκοπος υπήρξε ο Αλέξανδρος και επόμενος γνωστός είναι κάποιος Ιωάννης που έζησε τον 12ο αιώνα, ενώ τελευταίος αυτής της εποχής αναφέρεται ο Θεόδουλος. Κατά την Φραγκοκρατία, ο Επίσκοπος της περιοχής Λεμεσού μεταφέρει την έδρα του στα Λεύκαρα λόγω της καταστροφής της πόλης και φέρει τον τίτλο του Επισκόπου Αμαθούντος και Προέδρου Νεμεσού και Κουρέων.
Από την Φραγκοκρατία η Επισκοπή Αμαθούντος μπήκε στην Επισκοπή Κιτίου (όταν οι 14 τότε Επισκοπές μειώθηκαν σε 4), και το 1962 μετά από εισήγηση του Μητροπολίτου Κιτίου Άνθιμου, ανασυστάθηκε η Επισκοπή Αμαθούντος και χειροτονήθηκε Χωρεπίσκοπος Αμαθούντος ο Καλλίνικος Μαχαιριώτης ο οποίος ήταν βοηθός Επίσκοπος του Μητροπολίτου Κιτίου και υπηρέτησε μέχρι το 1973. Από το 1973 δημιουργήθηκε η Μητρόπολη Λεμεσού, παίρνοντας κομμάτι από την Κιτίου και ο Επίσκοπος της φέρει τον τίτλο Μητροπολίτης Λεμεσού και Πρόεδρος Αμαθούντος και Κουρίου. Το 2007 ανεσυστάθη η πάλε ποτέ διαλαμψάσα Επισκοπή Αμαθούντος και ο Επίσκοπός της είναι βοηθός του Μητροπολίτου Λεμεσού.
Σήμερα, η Χωρεπισκοπή Αμαθούντος, έχει την έδρα της στη είναι κοινότητα Άγιος Τύχωνας και ο σημερινός Επίσκοπος της Χωρεπισκοπής είναι ο Θεοφιλέστατος Χωρεπίσκοπος Αμαθούντος κ. Νικόλαος, ο οποίος είναι Βοηθός Επίσκοπος του Μητροπολίτου Λεμεσού.
Οι κοινότητες που υπάγονται στην Χωρεπισκοπή Αμαθούντος σήμερα, είναι: Άγιος Τύχων, Ακαπνού, Αρακαπάς, Ασγάτα, Βάσα (Σανίδας), Βάκλα, Διερώνα, Επταγωνιά, Κελλάκι, Κλωνάρι, Μοναγρούλι, Μονή, Παρεκκλησιά, Πεντάκωμο, Πραστειό Κελλακίου, Προφήτης Ηλίας (παρα την Συκόπετρα), Πύργος, Σανίδα, Συκόπετρα καθώς και οι προσφυγικές κοινότητες: Αρμενοχώρι και Μονή (Άγιος Επίκτητος).
Εξωτερικοί σύνδεσμοι
Αμαθουντος
Τυπικός νόμος
Τυπικός νόμος είναι το γραπτό νομοθέτημα που θεσπίζεται από το κατεξοχήν νομοθετικό όργανο του Κράτους.
Στην Ελλάδα το κατεξοχήν νομοθετικό όργανο του Κράτους είναι η Βουλή και ο Πρόεδρος της Δημοκρατίας από κοινού (άρθρο 26 του Συντάγματος).
Σύμφωνα με τη συνταγματικώς προβλεπόμενη νομοπαραγωγική διαδικασία, τυπικός νόμος είναι το νομοθέτημα το οποίο, αφού εισαχθεί στη Βουλή ως κείμενο μέλλοντος νόμου (καλούμενο "νομοσχέδιο", εφόσον υποβάλλεται από την Κυβέρνηση, ή "πρόταση νόμου", εφόσον υποβάλλεται από βουλευτές), συζητείται στη Βουλή σύμφωνα με τον Κανονισμό της, τίθεται σε ψηφοφορία και, αφού λάβει την απαιτούμενη από το Σύνταγμα πλειοψηφία, εκδίδεται από τον Πρόεδρο της Δημοκρατίας και δημοσιεύεται στην Εφημερίδα της Κυβερνήσεως.
Από την 1η Ιανουαρίου 1975, οι τυπικοί νόμοι που εκδίδονται από τον Πρόεδρο της Δημοκρατίας έχουν αύξουσα αρίθμηση (από τον υπ' αρ. 1 ως το άπειρο). Από την 1-1-1975 ως τον Οκτώβριο 2013 έχουν εκδοθεί από τον Πρόεδρο της Δημοκρατίας και δημοσιευθεί στην Εφημερίδα της Κυβερνήσεως 4.200 τυπικοί νόμοι (και μεταξύ αυτών οι τυπικοί νόμοι που κυρώνουν, με την αυξημένη πλειοψηφία που ορίζει το Σύνταγμα, διεθνείς συνθήκες).
Παράλληλα με τη θέσπιση των τυπικών νόμων από τη νομοθετική λειτουργία, το Σύνταγμα (άρθρο 43, 44§1,άρθρο 48) προβλέπει τη δυνατότητα της εκτελεστικής λειτουργίας να νομοθετεί. Στη πράξη, οι κανόνες που θεσπίζονται από την εκτελεστική λειτουργία είναι αριθμητικώς περισσότεροι από τους κανόνες που θεσπίζονται από την νομοθετική λειτουργία. Τα νομοθετήματα που θεσπίζονται από την εκτελεστική λειτουργία καλούνται "κανονιστικές πράξεις της εκτελεστικής λειτουργίας".
Ενδεικτική βιβλιογραφία
Κατηγορία:Νόμοι
ΙΝΦ Κλαιρφοντέν
Το Centre Technique National Fernand Sastre (ελληνικά: Εθνικό Τεχνικό Κέντρο Φερνάν Σαστρ), πιο συχνά απαντώμενο ως INF Clairefontaine ("Εθνικό Ινστιτούτο Ποδοσφαίρου της Κλαιρφορντέν"), INF, ή απλώς Clairefontaine, είναι ένα εθνικό ποδοσφαιρικό προπονητικό κέντρο που ειδικεύεται στην προπόνηση Γάλλων ποδοσφαιριστών. Η ακαδημία αυτή αποτελεί μία από τις δώδεκα, συνολικά, θεωρημένες ως élite, ακαδημίες που βρίσκονται εντός αλλά και εκτός Γαλλίας και που βρίσκονται υπό την σκέπη της Γαλλικής Ποδοσφαιρικής Ομοσπονδίας (FFF). Μονάχα οι καλύτεροι ταλαντούχοι παίκτες της περιοχής της Ιλ-ντε-Φρανς προπονούνται στην Κλαιρφοντέν. Οι έντεκα υπόλοιπες ακαδημίες βρίσκονται στο Κατσελμωρού, το Σατορού, το Λιεβάν, το Ντιζόν, την Μασσαλία, το Πλουφραγκάν, το Βισύ και την Ρενς, την Ρεουνιόν, το Σαιν-Σεμπαστιάν-συρ-Λουάρ, και την Ταλάνς.
Ένωση Επιμελητηρίων και Χρηματιστηρίων Εμπορευμάτων της Τουρκίας
Η Ένωση Επιμελητηρίων και Χρηματιστηρίων Εμπορευμάτων της Τουρκίας (τουρκικά: Türkiye Odalar ve Borsalar Birliği, εν συντομία TOBB) είναι μια συνομοσπονδία όλων των τοπικών εμπορικών, βιομηχανικών και ναυτιλιακών επιμελητηρίων καθώς και των χρηματιστηρίων εμπορευμάτων στην Τουρκία. Η Ένωση ιδρύθηκε στις 8 Μαρτίου 1950 ως οργάνωση-ομπρέλα στην Άγκυρα και ως το ανώτατο νομικό πρόσωπο της χώρας που εκπροσωπεί τον ιδιωτικό τομέα. Πρόεδρος της είναι ο M. Rifat Hisarcıklıoğlu από το 2001.
ΙΝΦ Κλαιρφοντέν
Η Κλαιρφοντέν άνοιξε τις πύλες της το 1988 και πήρε το όνομά της από τον Φερνάν Σαστρ, τον πρόεδρο της FFF την περίοδο 1972–1984. Η ακαδημία βρίσκεται 50 χμ. νοτιοδυτικά του Παρισιού στο Κλαιρφοντέν-αν-Υβελίν και αποτελεί μία από τις καλύτερες και πλέον διάσημες ποδοσφαιρικές ακαδημίες παγκοσμίως. Έχει την φήμη της ανάδειξης μερικών εκ των πλέον ταλαντούχων Γάλλων ποδοσφαιριστών όπως οι Νικολά Ανελκά, Λουί Σαχά, Ουιλιάμ Γκαλάς, Αμπού Ντιαμπί, καθώς και τον πρώτο σκόρερ όλων των εποχών της Εθνικής Γαλλίας, Τιερί Ανρί. Η ακαδημία χρησιμοποιείται, επίσης, για την φιλοξενία των εθνικών ομάδων της Γαλλίας και συγκέντρωσε το ενδιαφέρον του Τύπου με αφορμή την χρησιμοποίησή του από την Εθνική Γαλλίας ως βάση στην διάρκεια του Παγκοσμίου Κυπέλλου του 1998.
Ένωση Επιμελητηρίων και Χρηματιστηρίων Εμπορευμάτων της Τουρκίας
Επί του παρόντος, η TOBB έχει 365 επιμελητήρια και χρηματιστήρια εμπορευμάτων όπως:
με συνολικό αριθμό μελών 1,4 εκατομμύρια επιχειρήσεις.
Το TOBB είναι συνδεδεμένο με την Ένωση Ευρωπαϊκών Εμπορικών και Βιομηχανικών Επιμελητηρίων (Eurochambres), το Ισλαμικό Εμπορικό και Βιομηχανικό Επιμελητήριο (ICCI), την Ένωση Μεσογειακών Εμπορικών και Βιομηχανικών Επιμελητηρίων (ASCAME), την Ένωση Βαλκανικών Επιμελητηρίων (ABC) και την Ένωση Εμπορικών και Βιομηχανικών Επιμελητηρίων της Ζώνης της Μαύρης Θάλασσας (BCCI).
ΙΝΦ Κλαιρφοντέν
Ιστορία
Οι καλύτεροι ταλαντούχοι ποδοσφαιριστές της περιοχής της Ιλ-ντε-Φρανς (της οποίας πρωτεύουσα είναι το Παρίσι) διαμένουν στην Κλαιρφοντέν σε ηλικία μεταξύ 13 και 15 για προπόνηση και βελτίωση των τεχνικών τους ικανοτήτων. Οι περισσότεροι των παικτών που βρίσκονται εκεί, είναι, συνήθως, υπό παρακολούθηση από μεγάλες γαλλικές ομάδες και, οι περισσότεροι, κατορθώνουν, τελικώς, να κάνουν μεγάλη καριέρα. Σήμερα, οι εγκαταστάσεις χρησιμοποιούνται από πολλές ομάδες της ευρύτερης περιοχής. Η ακαδημία εξακολουθεί, ακόμη και σήμερα, να αναδεικνύει μερικά από τα μεγαλύτερα ταλέντα του γαλλικού ποδοσφαίρου όπως οι Χατέμ Μπεν Αρφά, Βασιρικί Αμπού Ντιαμπί και Γκαμπριέλ Ομπερτάν.
Εγγραφή
Ώστε ένας παίκτης/παίκτρια να μπορέσει να επιλεγεί από την ακαδημία της Κλαιρφοντέν, θα πρέπει να είναι, το λιγότερο, 13 ετών, να έχει την γαλλική υπηκοότητα, και να κατοικεί και να αγωνίζεται με ομάδα εντός της περιοχής της Ιλ-ντε-Φρανς, αν και νεαροί που προέρχονται από τους νομούς της Σεν-Μαριτίμ και της Ερ έχουν επίσης την ευκαιρία να επιλεγούν. Η διαδικασία εγγραφής στην ακαδημία των νέων παικτών ξεκινά κανονικά τον Οκτώβριο, έναν χρόνο προτού οι παίκτες ενταχθούν στην ακαδημία κι όταν οι αιτούντες είναι ηλικίας 12 ετών. Δυνατότητα εγγραφής υπάρχει μέχρι τον Δεκέμβριο, μέσω κοινής υπεύθυνης δήλωσης με την ομάδα στην οποία ανήκει ο παίκτης. Η πρώτη διαδικασία δοκιμών οργανώνεται από το κάθε διαμέρισμα της Ιλ-ντε-Φρανς. Κάθ διαμέρισμα επιλέγει έναν αριθμό παικτών, οι οποίοι θα ταξιδέψουν στην Κλαιρφοντέν ώστε να υποβληθούν, εκ νέου, σε δοκιμαστικά, τα οποία, συνήθως, λαμβάνουν χώρα στη διάρκεια τριημέρου εντός των πασχαλινών διακοπών των σχολείων. Μετά το πέρας των τριών αυτών ημερών, ο διευθυντής τη ακαδημίας, καθώς και οι διοικούντες θα επιλέξουν έναν μέγιστο αριθμό παικτών της τάξεως των 22, με τρεις ή τέσσερεις εξ αυτών να είναι τερματοφύλακες.
Προπόνηση και διαμονή
Οι παίκτες που έχουν επιλεγεί για την Κλαιρφοντέν διαμένουν και προπονούνται στις εγκαταστάσεις από την Δευτέρα ως την Παρασκευή. Οι παίκτες παίρνουν άδεια στο σαββατοκύριακο ώστε να επισκεφτούν τις οικογένειές τους, και επίσης, να προπονηθούν και να αγωνιστούν με τις ομάδες στις οποίες ανήκουν. Άδεια έχουν, επίσης, στη διάρκεια των σχολικών διακοπών. Εκτός από τις απαιτήσεις σε ποδοσφαιρικό επίπεδο, υπάρχουν κι αυτές σε εκπαιδευτικό. Έτσι, οι νεαροί ηλικίας 13–15 ετών που προπονούνται στην Κλαιρφοντέν, παρακολουθούν μαθήματα στο Κολλέγιο Κατρίν ντε Βιβόν ντε Ραμπουγιέ στο Ραμπουγιέ. Μετά την αποφοίτησή τους από το Ραμπουγιέ, οι παίκτες εγγράφονται στο γειτονικό Λύκειο Λουί Μπακάν ντε Ραμπουγιέ, με την ελπίδα να επιτύχουν στο Baccalauréat. Το συνολικό κόστος εγγραφής των παικτών, καθώς και τα λειτουργικά έξοδα της ακαδημίας, καλύπτονται από την Ομοσπονδία και την Ligue Nationale de Football.
Ανάπτυξη Νέων
Στην ανάπτυξη των νέων παικτών στην Κλαιροφοντέν περιλαμβάνονται πολλές βασικές αρχές του ποδοσφαίρου όπως:
Εγκαταστάσεις
Η Κλαιρφοντέν είναι ένα μεγάλο προπονητικό κέντρο, το οποίο καταλαμβάνει 56 εκτάρια γης και διαθέτει 66,000 τετραγωνικά μέτρα αγωνιστικών χώρων. Βρίσκεται στην κοιλάδα της Σεβρέζ, στην καρδιά του δάσους του Ραμπουγιέ. Η Κλαιρφοντέν διαθέτει αρκετά γήπεδα προπόνησης, ένα ανοικτό γήπεδο, καθώς και ένα κλειστό γήπεδο, με τεχνητό χλοοτάπητα. Το κέντρο διαθέτει επίσης ένα κτίριο ιατρικών χρήσεων, ένα γυμναστήριο, μία αίθουσα εκγύμνασης, ένα εστιατόριο, καθώς και μια καφετέρια. Ακόμα, υπάρχουν τρία γήπεδα τένις εντός των προπονητικών εγκαταστάσεων.
Παραπομπές
Κατηγορία:Ποδοσφαιρικές ακαδημίες Γαλλίας
New Maps of Hell
To New Maps of Hell είναι ο δέκατος τέταρτος δίσκος του πανκ συγκροτήματος Bad Religion. Κυκλοφόρησε στις 10 Ιουλίου του 2007. Το άλμπουμ γιορτάζει τη 25η επέτειο μετά την κυκλοφορία του πρώτου άλμπουμ How Could Hell Be Any Worse? αν και η μπάντα υπάρχει για περισσότερο από 30 χρόνια.
Τραγούδια
1.	"52 Seconds" 	Γκούρεβιτζ	0:58
2.	"Heroes & Martyrs" 	Γκούρεβιτζ	1:25
3.	"Germs of Perfection" 	Γκράφφιν	1:27
6.	"Before You Die"       Γκράφφιν	2:34
7.	"Honest Goodbye" 	Γκούρεβιτζ	2:51
8.	"Dearly Beloved" 	Γκούρεβιτζ	2:19
9.	"Grains of Wrath" 		Γκράφφιν  3:00
10.	"Murder" 	Γκούρεβιτζ	1:18
11.	"Scrutiny" 		Γκράφφιν	2:36
12.	"Prodigal Son" 	Γκούρεβιτζ	3:07
13.	"The Grand Delusion" 		Γκράφφιν 2:10
14.	"Lost Pilgrim" 	Γκράφφιν	2:28
15.	"Submission Complete" 	Γκράφφιν	3:40
16.	"Fields of Mars" 	Γκούρεβιτζ	3:39
Συνολική διάρκεια: 38:40 Japanese Version 17.	"Sorrow" (Acoustic)	Γκούρεβιτζ	3:18
18.	"God Song" (Acoustic)		Γκράφφιν 2:17
Συνολική διάρκεια: 44:14 2008 Deluxe Edition
17.	"Silent Tack" Άγνωστος	0:04
18.	"Won't Somebody" (Acoustic)	Γκούρεβιτζ 3:08
19.	"Adam's Atoms" (Acoustic)	Γκράφφιν 2:37
20.	"Sorrow" (Acoustic)	Γκούρεβιτζ	3:12
21.	"God Song" (Acoustic)		Γκράφφιν 2:40
24.	"Skyscraper" (Acoustic)	Γκούρεβιτζ	3:00
Συνολική διάρκεια: 60:19
Singles
"Honest Goodbye" Κυκλοφορία: 2007
"New Dark Ages" Κυκλοφορία: 2007
Εξωτερικές Συνδέσεις
Κριτική στο AllMusic
Ναΐτες Ιππότες (ελευθεροτεκτονισμός)
Οι Ναΐτες Ιππότες είναι ένα διεθνές Τεκτονικό Τάγμα επηρεασμένο από το ιστορικό Τάγμα των Ιπποτών του Ναού και στενά συνδεδεμένο με τον Ελευθεροτεκτονισμό.
Ο πλήρης τίτλος του Τάγματος είναι '''Τα Ενωμένα Θρησκευτικά, Στρατιωτικά και Τεκτονικά Τάγματα του Ναού και του Αγ. Ιωάννη της Ιερουσαλήμ, της Παλαιστίνης, της Ρόδου και της Μάλτας'''.
Ιστορικά
Στα μέσα του 17ου αιώνα Ελευθεροτέκτονες άρχισαν να ενσωματώνουν σύμβολα και παραδόσεις του μεσαιωνικού τάγματος των Ιπποτών του Ναού. Το πρωτότυπο μεσαιωνικό Τάγμα των Ιπποτών του Ναού ιδρύθηκε μετά την Πρώτη Σταυροφορία, και υπήρχε περίπου από το 1118 έως το 1312. Δεν υπάρχουν γνωστά ιστορικά τεκμήρια που να συνδέουν τους Ιππότες του Ναού του μεσαίωνα και τον Τεκτονικό Ναϊτισμό. Τα δύο τάγματα διαφέρουν ως προς τη δραστηριότητά τους, αλλά έχουν κάποια κοινά ιδεολογικά σημεία και σύμβολα.
Περιγραφή
Οι Ναΐτες Ιππότες συναντώνται σε ειδικά διαμορφωμένους χώρους που ονομάζουν «Διοικητήρια». Μέλος των Ναϊτών μπορεί να γίνει κάθε Διδάσκαλος Ελευθεροτέκτονας Χριστιανικής Πίστεως (σε κάποιες επικράτειες μέλη μπορούν να γίνουν και Διδάσκαλοι Ελευθεροτέκτονες που δεν είναι Χριστιανοί, αρκεί να ορκιστούν ότι θα υπερασπιστούν την Χριστιανική Πίστη), αφού έχει ήδη τιμηθεί με τον βαθμό της «Βασιλικής Αψίδας». Σε κάποιες επικράτειες απαιτείται ο Διδάσκαλος Ελευθεροτέκτονας να συμμετέχει σε κάποιο «Κρυπτικό Τεκτονικό Συμβούλιο», ενώ σε άλλες είναι προαιρετικό.
Όπως σε όλες τις Τεκτονικές οργανώσεις, για να γίνει κάποιος μέλος του Τάγματος πρέπει να έχει υγιείς ηθικές αξίες, η φήμη του να είναι υποδειγματική και να πιστεύει στο Υπέρτατο Ον.
Εξωτερικοί Σύνδεσμοι
Κατηγορία:Μυστικές οργανώσεις
Ποδηλασία στους Θερινούς Ολυμπιακούς Αγώνες 1896 – Ατομικό σπριντ ανδρών
Το ατομικό σπριντ ανδρών ήταν ένα από τα έξι αγωνίσματα ποδηλασίας στο πρόγραμμα των Θερινών Ολυμπιακών Αγώνων του 1896 στην Αθήνα.
Σύνοψη αγωνίσματος
Ο αγώνας διεξήχθη στις 11 Απριλίου στο ποδηλατοδρόμιο του Νέου Φαλήρου και ήταν το δεύτερο χρονολογικά αγώνισμα της ποδηλασίας. Τέσσερις αθλητές έλαβαν μέρος στον αγώνα, στον οποίο έπρεπε να καλύψουν απόσταση δύο χιλιομέτρων (έξι γύρων στην πίστα). Ο Γερμανός Ρόουσμεγιερ αντιμετώπισε πρόβλημα και δεν κατάφερε να τερματίσει. Αντίθετα, δύο γάλλοι αθλητές, ο Πολ Μασσόν και ο Λεόν Φλαμένγκ, πήραν την πρώτη και την τρίτη θέση αντίστοιχα. Στη δεύτερη θέση τερμάτισε ο Έλληνας Σταμάτης Νικολόπουλος.
Πηγές
Ατομικό σπριντ
Σαλαώρα
Η Σαλαώρα είναι ένα μικρό λιμάνι στον Αμβρακικό κόλπο και κατά το παρελθόν υπήρξε σημαντικό διαμετακομιστικό κέντρο της ευρύτερης περιοχής της Ηπείρου. Το λιμάνι διέθετε τελωνείο και η περιοχή γύρω από αυτό ήταν ιδιαίτερα γνωστή για τις αλυκές και τα πλούσια ιχθυοτροφεία.
Τοποθεσία
thumb|left|270px|Η παραλία Ράμμα Σαλαώρας.Το εγκαταλελειμμένο λιμάνι της Σαλαώρας βρίσκεται στις παρυφές του ομώνυμου λόφου, ανάμεσα από τις λιμνοθάλασσες Τσουκαλιό και Λογαρού. Το υψόμετρο του λόφου είναι περίπου 90 μ. και στην κορυφή, η οποία φέρει το όνομα «Αβγό», έχει τοποθετηθεί ένα παρατηρητήριο πουλιών. Μπροστά από το λόφο, ανοίγεται ο όρμος της Σαλαώρας, ο οποίος εκτείνεται από την Κορωνησία έως το ακρωτήριο Μυρτάβι και καλύπτει μία έκταση περίπου 90 τ.χλμ.
Σήμερα, στη θέση που βρισκόταν το σημαντικό λιμάνι, υπάρχει μία μικρή προβλήτα με ένα φάρο και σε μικρή απόσταση βρίσκεται το Κέντρο Έρευνας και Πληροφόρησης Σαλαώρας, το οποίο στεγάζεται στη θέση του παλαιού τελωνείου. Σε μικρή απόσταση από το Κέντρο Πληροφόρησης, βρίσκεται η παραλία Ράμμα Σαλαώρας με μήκος ακτής τα 350 μ. και μέσο πλάτος ακτής τα 20 μ. Η Σαλαώρα απέχει από την πόλη της Άρτας περίπου 18 χλμ. και η πρόσβαση είναι εφικτή μέσω της Επαρχιακής οδού Άρτας - Σαλαώρας.
Ετυμολογία
Η ακριβής προέλευση του ονόματος «Σαλαώρα» δεν είναι γνωστή, ωστόσο, δύο εκδοχές υφίστανται. Κατά την πρώτη εκδοχή, εκτιμάται πως η συγκεκριμένη ονομασία προέρχεται από τη λατινική λέξη «sale» (μτφ. «αλάτι»), καθώς και την ελληνική λέξη «αγορά», δηλαδή αλαταγορά λόγω των σημαντικών αλυκών οι οποίες υφίσταντο εντός της συγκεκριμένης περιοχής. Η δεύτερη εκδοχή υποστηρίζει ότι η ονομασία είναι σλαβικής προέλευσης από τις λέξεις сaл (σαλ = αλάτι) και Гора (γκόρα = βουνό), κοινώς το βουνό στις αλυκές ή το αλατοβούνι, εξαιτίας του λόφου που βρίσκεται δίπλα στη Σαλαώρα.
Ιστορία
Ιστορικά η πρώτη γνωστή πηγή στην οποία γίνεται αναφορά στη Σαλαώρα προέρχεται από τον μοναχό Ιώβ, βιογράφο της Αγίας Θεοδώρας της Άρτας κατά το β' μισό του 13ου αιώνα. Ο μοναχός αναφέρει ότι μετά την Άλωση της Κωνσταντινούπολης, ο Μιχαήλ Α΄ Κομνηνός Δούκας υποδέχτηκε τους Σταυροφόρους στη Σαλαώρα και εξαγόρασε την ελευθερία του Αλέξιου Γ´, τον οποίον είχαν πάρει ως σκλάβο οι Σταυροφόροι.
Το 1290, ο Ανδρόνικος Β΄ Παλαιολόγος πολιόρκησε τα Ιωάννινα με 15000 ιππείς και 30000 στρατιώτες και προς ενισχυσή του έφτασε ο Γενοβέζικος στόλος και αγκυροβόλησε στη Σαλαώρα. Ο Δεσπότης της Ηπείρου Νικηφόρος Α΄ Κομνηνός Δούκας μπροστά στον κίνδυνο της κατάληψης της Άρτας ζήτησε την βοήθεια του Φλωρέντιου της Αχαΐας, ο οποίος κατέφθασε στη Σαλαώρα και εμπόδισε την αποβίβαση των Γενοβέζων. thumb|left|395px|Αποβίβαση Ελλήνων στρατιωτών στη Σαλαώρα και μεταφορά ενός τούρκικου κανονιού. Η ελληνική σημαία ήταν η μοναδική που υψώθηκε σε τουρκικό κτίριο σε όλη τη διάρκεια του πολέμου, 1897. Με βάση τις αρχαιολογικές έρευνες, η Σαλαώρα αρχικά ήταν νησίδα, η οποία ενώθηκε με την ξηρά μέσω επιχωματωμένου δρόμου, τον οποίο κατασκεύασε ο Αλή Πασάς των Ιωαννίνων. Ο Παναγιώτης Αραβαντινός στο έργο του «Χρονογραφία της Ηπείρου» μας πληροφορεί ότι το 1814 με εντολή του Αλή Πασά εγκαταστάθηκαν εκεί μερικές οικογένειες από τη Χειμάρρα αλλά εγκατέλειψαν τη συγκεκριμένη τοποθεσία μετά την εξόντωση του Αλή Πασά εξαιτίας της ελονοσίας που μάστιζε την περιοχή ενώ ο Σεραφείμ Ξενόπουλος ο Βυζάντιος, μητροπολίτης Άρτας στο «Δοκίμιον Ιστορικόν περί Άρτης & Πρεβέζης» (εκδ.1884), αναφέρει ότι στην περιοχή κοντά στον όρμο της Σαλαώρας υπήρχε ένας κατεστραμμένος ναός αφιερωμένος στον Άγιο Νικόλαο.
Κατά τη διάρκεια του ατυχή Ελληνοτουρκικού πολέμου του 1897, η Σαλαώρα και τα χωριά του Αρτινού κάμπου, απελευθερώθηκαν προσωρινά. Στις 6 Απριλίου 1897, κανονιοφόροι της Δυτικής Μοίρας του ελληνικού στόλου βομβάρδισαν το φρούριο της Σαλαώρας και κατέστρεψαν τα 2 πυροβόλα τύπου «Άρμστρονγκ». Το μεσημέρι της 9ης Απριλίου, ο ελληνικός στρατός έφτασε στο χωριό Ανέζα και το απόγευμα της ίδιας ημέρας ο Ανθυπίλαρχος Πέτρος Μάνος μετέβη στη Σαλαώρα όπου δεν εντόπισε εχθρικές δυνάμεις ενώ αντίθετα, ένας σημαντικός αριθμός πολεμοφοδίων είχε εγκαταλειφθεί από τους Τούρκους και πέρασε στα χέρια του ελληνικου στρατού. Ο διοικητής της 2ης ταξιαρχίας, Ταξίαρχος Σέχος, κατέφθασε αργότερα στην Ανέζα και διέταξε το τάγμα Γερογιάννη να καταλάβει τη Σαλαώρα. Την επόμενη ημέρα τοποθετήθηκαν στη Σαλαώρα οι λόχοι του 9ου, 10ου και 12ου Συντάγματος Πεζικού και στις 11 π.μ. κατέφθασε ο αρχικυβερνήτης Τομπάζης με την ατμοβαρίδα «Άκτιον», από την οποία αποβιβάστηκαν 200 στρατιώτες και ύψωσαν την ελληνική σημαία στο υπό κατοχή φρούριο.
Εξωτερικοί σύνδεσμοι
Κατηγορία:Λιμένες του Αμβρακικού Κατηγορία:Νησιά του Αμβρακικού Κόλπου
Τροχός του Έτους
μικρογραφία|333x333εσ| Ο Τροχός του Έτους στο [[Βόρειο ημισφαίριο|Βόρειο Ημισφαίριο. Οι παγανιστές στο Νότιο Ημισφαίριο μετακινούν αυτές τις ημερομηνίες έξι μήνες αργότερα ώστε να συμπέσουν με τις δικές τους εποχές.]] Ο Τροχός του Έτους είναι ετήσιος κύκλος εποχιακών φεστιβάλ, που παρατηρείται σε πολλούς σύγχρονους Παγανιστές και αποτελείται από τα κύρια ηλιακά φαινόμενα του έτους (ηλιοστάσια και ισημερίες) και τα ενδιάμεσα μεταξύ αυτών.
Η παρατήρηση του κύκλου των εποχών ήταν σημαντική για πολλούς ανθρώπους, τόσο για τους αρχαίους όσο και για τους σύγχρονους. Τα σύγχρονα παγανιστικά φεστιβάλ που βασίζονται στον Τροχό, βασίζονται επίσης στις λαϊκές παραδόσεις, ανεξάρτητα από τις πραγματικές ιστορικές παγανιστικές πρακτικές. Μεταξύ των Wiccans, κάθε φεστιβάλ αναφέρεται ως σάββατο, με βάση τον ισχυρισμό του Gerald Gardner ότι ο όρος αυτός έχει περάσει από γενιά σε γενιά από τη περίδο του Μεσαίωνα, όταν η ορολογία για το Εβραϊκό Σάββατο είχε αναμειχθεί με αυτή των άλλων αιρετικών εορτασμών. Οι σύγχρονες αντιλήψεις για το ημερολόγιο του Τροχού του Έτους επηρεάστηκαν σε μεγάλο βαθμό από τον βρετανικό παγανισμό στα μέσα του 20ού αιώνα.
Παραπομπές
Κατηγορία:Παγανισμός
Led Zeppelin III
Το Led Zeppelin IIΙ είναι το τρίτο στούντιο άλμπουμ του χαρντ ροκ συγκροτήματος Led Zeppelin, το οποίο κυκλοφόρησε τον Οκτώβριο του 1970 μέσω της "Atlantic Records".
Ιστορία του δίσκου
Το "Led Zeppelin III" ηχογραφήθηκε εν μέσω περιοδειών από τον Ιανουάριο μέχρι τον Αύγουστο του 1970. Ο δίσκος αποτελεί χαρακτηριστικό παράδειγμα της πολυποίκιλης συνθετικής ικανότητας του συγκροτήματος, αφού η δεύτερη πλευρά του δίσκου αποτελούνταν από ακουστικά κομμάτια, ενώ η πρώτη περιείχε τραγούδια στο μουσικό στυλ με το οποίο είχαν γίνει γνωστοί, μία μίξη του χαρντ ροκ με τα μπλουζ.
Στις αρχές του 1970, το συγκρότημα πραγματοποίησε μία βρετανική περιοδεία, με χαρακτηριστική την εμφάνιση τους στις 9 Ιανουαρίου στο Royal Albert Hall του Λονδίνου, στην οποία έπαιξαν για πρώτη φορά το τραγούδι "Since I've Been Loving You". Από τις 23 Φεβρουαρίου μέχρι τις 12 Μαρτίου του 1970, έδωσαν 15 συναυλίες στην κεντρική και βόρεια Ευρώπη. Στις 28 Φεβρουαρίου 1970 στην Κοπεγχάγη, εμφανίστηκαν με το όνομα The Nobs λόγω της απειλής για μήνυση την οποία έκανε η Έβα Φον Ζέπελιν, απόγονος του δημιουργού του αερόπλοιου, Φερδινάνδου Ζέπελιν, λόγω της χρήσης του ονόματος της. Η ονομασία The Nobs, προήλθε χιουμοριστικά για τον διοργανωτή της περιοδείας τους, Κλωντ Νομπς.
Η σύνθεση των κομματιών έγινε κατά βάση στο εξοχικό σπίτι Bron-y-Aur στο Γκουίνεντ της Ουαλίας, το Μάιο του 1970. Εκεί, πέρασαν ένα διάστημα ο κιθαρίστας Τζίμι Πέιτζ με τον τραγουδιστή Ρόμπερτ Πλαντ, χωρίς παροχή νερού ή ηλεκτρικού ρεύματος, γεγονός το οποίο έδωσε το έναυσμα για την ακουστική προσέγγιση την οποία έκαναν στον τρίτο τους δίσκο.
Μετά τη σύνθεση των κομματιών, συναντήθηκαν με τα άλλα δύο μέλη των Led Zeppelin, Τζον Πωλ Τζόουνς και Τζον Μπόναμ στο Headley Grange του Ανατολικού Χάμπσαϊρ, για την ηχογράφηση αυτών των συνθέσεων. Οι ηχογραφήσεις των νέων τραγουδιών συνεχίστηκαν στα "Olympic Studios" του Λονδίνου, τον Ιούνιο του 1970. Η μίξη του ήχου έγινε στο Μέμφις των Ηνωμένων Πολιτειών, τον Αύγουστο εκείνης της χρονιάς, κατά τη διάρκεια της έκτης αμερικανικής περιοδείας του συγκροτήματος. Είχαν μεσολαβήσει οι εμφανίσεις τους στο Ρέικιαβικ της Ισλανδίας στις 22 Ιουνίου, στο φεστιβάλ του Μπαθ στις 28 Ιουνίου και τέσσερις ακόμη ζωντανές εμφανίσεις στη Γερμανία, από τις 16 μέχρι τις 19 Ιουλίου 1970.
Οι πωλήσεις του δίσκου ήταν πολύ μεγάλες, όπως και των δύο προηγούμενων δίσκων του συγκροτήματος, με τις παραγγελίες πριν την επίσημη κυκλοφορία του να φτάνουν το αριθμό του ενός εκατομμυρίου μόνο στις Ηνωμένες Πολιτείες. Ο δίσκος ανέβηκε στην κορυφή των τσαρτ στις περισσότερες χώρες, συμπεριλαμβανομένων της Μεγάλης Βρετανίας και των Ηνωμένων Πολιτειών. Μέχρι τον Μάρτιο του 2013, έχει βραβευθεί ως έξι φορές πλατινένιος στις Ηνωμένες Πολιτείες και τρεις φορές πλατινένιος στον Καναδά και την Αυστραλία.
Το βρετανικό περιοδικό "Mojo" το κατέταξε στην 99η θέση των λίστας με τα καλύτερα άλμπουμ όλων των εποχών, την οποία συνεταξε το 1996. Το 2006, το "Classic Rock" το τοποθέτησε στο # 31 της αντίστοιχης λίστας με τα εκατό καλύτερα άλμπουμ βρετανικού ροκ όλων των εποχών, ενώ δύο χρόνια νωρίτερα, το "Q" το χαρακτήρισε ως τον ένατο καλύτερο βρετανικό δίσκο που ηχογραφήθηκε ποτέ.
Ανάλυση τραγουδιών
Ο δίσκος ξεκινάει με το "Immigrant Song" του οποίου οι στίχοι αναφέρονται, σύμφωνα με τον τραγουδιστή Ρόμπερτ Πλαντ, σε ένα ταξίδι του συγκροτήματος στην Ισλανδία όπου πήγαν να δώσουν μία συναυλία στην πρωτεύουσα, το Ρέικιαβικ. Μία ημέρα πριν τη συναυλία έγινε γενική απεργία και η συναυλία θα ακυρωνόταν, αν δεν έπαιρναν την πρωτοβουλία οι φοιτητές να ετοιμάσουν την κεντρική αίθουσα του πανεπιστημίου για να εμφανιστεί το συγκρότημα. Παρ' όλα αυτά, οι αναφορές στους Βίκινγκ είναι εμφανείς στους στίχους "The Hammer of the Gods will drive our ships to new lands" (το σφυρί των Θεών θα οδηγήσει τα πλοία μας σε καινούρια εδάφη) και "Valhalla Iam Coming" (Βαλχάλλα έρχομαι). Με το "Immigrant Song" ξεκινούσαν τις ζωντανές τους εμφανίσεις από το 1970 μέχρι και το 1972.
Ακολουθεί το "Friends", τραγούδι στο οποίο ήθελαν να δώσουν μία ινδική αίσθηση χρησιμοποιώντας παραδοσιακά όργανα της χώρας, με τον μπασίστα Τζον Πωλ Τζόουνς να πραγματοποιεί τη σύνθεση. Δύο χρόνια αργότερα, σε ταξίδι τους στην Ινδία, ο Πλαντ και ο Πέιτζ ηχογράφησαν μία εκδοχή αυτού του τραγουδιού με την Συμφωνική ορχήστρα της Βομβάης.
left|thumb|200px|Ο δρόμος για το εξοχικό Bron-y-AurΟι στίχοι του τρίτου τραγούδιου του δίσκου, "Celebration Day" αντανακλούν την άποψη του Ρόμπερτ Πλαντ για την πόλη της Νέας Υόρκης. Αποτελούσε μέρος των ζωντανών εμφανίσεων του συγκροτήματος μέχρι και το 1973. Το διάρκειας επτάμισι λεπτών "Since I've Been Loving You" ήταν ένα μπλουζ κομμάτι το οποίο έπαιζαν συχνά στις συναυλίες τους. Σύμφωνα με τον κιθαρίστα Τζίμι Πέιτζ, ήταν από τα δυσκολότερα τραγούδια τα οποία ηχογράφησαν. Παρ' όλο που το τραγούδι το είχαν έτοιμο για τον προηγούμενο δίσκο τους, "Led Zeppelin II", συμπεριλήφθηκε τελικά σε αυτό το άλμπουμ.
Το "Out on the Tiles" περιέχει ένα από τα χαρακτηριστικά κιθαριστικά ριφ του Πέιτζ, στο οποίο καταφέρνει να αποτυπώσει το συναίσθημα της ζωντανής εκτέλεσης ενός τραγουδιού. Το "Gallows Pole" είναι βασισμένο στο παλιό μπλουζ κομμάτι "Gallis Pole" και είναι το μοναδικό τραγούδι του συγκροτήματος το οποίο περιέχει μπάντζο. Οι στίχοι του είναι ο μονόλογος ενός ανθρώπου ο οποίος προσπαθεί να καθυστερήσει την εκτέλεση του μέχρι να έρθουν και να τον σώσουν οι δικοί του άνθρωποι.
Οι στίχοι του "Tangerine" μιλούν για τους φίλους και τις οικογένειες των μελών του συγκροτήματος. Το τραγούδι αυτό, το έγραψε ο Τζίμι Πέιτζ όσο ήταν ακόμη μέλος των Yard birds και είναι το μοναδικό κομμάτι του δίσκου του οποίου τους στίχους δεν έγραψε ο Ρόμπερτ Πλαντ. Οι στίχοι του "That's the Way" αντικατοπτρίζουν τις απόψεις του Πλαντ για το περιβάλλον και την οικολογία, γενικότερα. Το τραγούδι αντανακλά την εικόνα της περιοχής στην οποία γράφτηκε, στο Bron-y-Aur της Ουαλίας. Ο αρχικός τίτλος του τραγουδιού ήταν "The Boy Next Door".
Το "Bron-Y-Aur Stamp" αναφέρεται στο εξοχικό σπίτι στο οποίο ηχογραφήθηκε ο δίσκος. Το σπίτι αυτό δεν είχε ηλεκτρικό ρεύμα ή νερό, ενώ στους στίχους του τραγουδιού, ο Πλαντ αναφέρεται στο σκύλο του, Strider, τον οποίο είχε πάρει μαζί του. Κατά καιρούς, στις ζωντανές εκτελέσεις του κομματιού, τραγουδούσε και ο Τζον Μπόναμ μαζί με τον Ρόμπερτ Πλαντ. Το τελευταίο τραγούδι του δίσκου, "Hats of to (Roy) Harper" αναφέρεται στον Βρετανό τραγουδιστή της φολκ μουσικής, Ρόι Χάρπερ, τον οποίο είχε γνωρίσει ο Πέιτζ στο φεστιβάλ του Μπαθ, το 1970 και αφού έγιναν φίλοι με το συγκρότημα, εμφανιζόταν πολλές φορές σαν δεύτερο όνομα στις συναυλίες τους. Το τραγούδι αυτό, δεν το έπαιξαν ποτέ ζωντανά, ενώ στους τίτλους του δίσκου αναφέρεται ως συνθέτης ο Charles Obscure, το οποίο ήταν ψευδώνυμο του Τζίμι Πέιτζ.
Τραγούδια
1. Immigrant Song (Page, Plant) - 2:26
2. Friends (Page, Plant) - 3:55
3. Celebration Day (Page, Plant, Jones) - 3:29
4. Since I've Been Loving You (Page, Plant, Jones) - 7:25
5. Out on the Tiles (Page, Plant, Bonham) - 4:04
6. Gallows Pole (Page, Plant) - 4:58
7. Tangerine (Page) - 3:12
8. That's the Way (Page, Plant) - 5:38
9. Bron-Y-Aur Stomp (Page, Plant, Jones) - 4:20
10. Hats Off to (Roy Harper) (Charles Obscure) - 3:41
Βραβεία
Led Zeppelin IΙΙ (άλμπουμ)
Ηνωμένες Πολιτείες (RIAA Certification): 6 φορές πλατινένιος
Καναδάς (CRIA Certification): 3 φορές πλατινένιος
Ηνωμένο Βασίλειο (BPI Certification): Χρυσός
Γαλλία (SNEP Certification): Πλατινένιος
Αργεντινή (CAPIF Certification): Πλατινένιος
Αυστραλία (ARIA Certification): 3 φορές πλατινένιος
Γερμανία (BVMI Certification): Χρυσός
Ελβετία (IFPI Certification): Χρυσός
Ολλανδία (NVPI Certification): Χρυσός
Μέλη των Led Zeppelin
Το Led Zeppelin III ηχογραφήθηκε από τους εξής μουσικούς:
Ρόμπερτ Πλαντ - φωνητικά, φυσαρμόνικα
Τζίμι Πέιτζ - ηλεκτρική και ακουστική κιθάρα
Τζον Πωλ Τζόουνς - μπάσο, πλήκτρα
Τζον Μπόναμ - τύμπανα
Πηγές
Κατηγορία:Δισκογραφία των Led Zeppelin Κατηγορία:Άλμπουμ του 1970
Μίλο (Τανζανία)
To Μίλο ( (Αγγλικά ή Σουαχίλι: Milo), είναι Αγροτικό Τμήμα που βρίσκεται στην Περιοχή Λουντέουα (Ludewa District), στην Περιφέρεια Ντζόμπε (Njombe Region) της Τανζανίας.
Σύμφωνα με την απογραφή του 2002, ο πληθυσμός στο Μίλο ήταν 7.053 και το 2012, μειώθηκε σε 6.861 άτομα.
Το Μίλο είναι ένας τόπος που χαρακτηρίζεται από κατοικίες, σχολεία, εκκλησίες, νοσοκομεία και άλλες εγκαταστάσεις που λειτουργούν από μια θρησκευτική ομάδα με σκοπό την παροχή φιλανθρωπικών υπηρεσιών και τη διάδοση της θρησκείας.
Κλίμα
Το κλίμα στο Μίλο είναι το υποτροπικό κλίμα των ορεινών περιοχών ή το εύκρατο ωκεάνιο κλίμα με ξηρούς χειμώνες.
Σημειώσεις
<references responsive="0" group="Σημ." /> <references group="Παρ. Σημ." />
Παραπομπές
Κατηγορία:Τμήματα της Τανζανίας Κατηγορία:Τμήματα της Περιφέρειας Ντζόμπε Κατηγορία:Κατοικημένες περιοχές στη Περιφέρεια Ντζόμπε
Ακινητοβακτήριο
To ακινετοβακτήριο (και σπάνια ακινητοβακτήριο ) (Acinetobacter) είναι γένος Gram αρνητικών βακτηρίων. Εντοπίζεται στο χώμα και στο νερό, είναι αρκετά διαδεδομένο στην φύση. Σημαντικότερο είδος ακινετοβακτηριδίου για τον άνθρωπο είναι το Acinetobacter baumannii, που προκαλεί αρκετές ενδονοσοκομειακές λοιμώξεις σε εξασθενημένους ασθενείς, ιδίως στις Μονάδες Εντατικής Θεραπείας και συνήθως είναι ανθεκτικό σε πολλά αντιβιoτικά.
Βιβλιογραφία
Κατηγορία:Πρωτεοβακτήρια Κατηγορία:Αρνητικά κατά Gram βακτήρια
Σαιντ Τζέιμς (Τζαμάικα)
Η Ενορία του Σαιντ Τζέιμς (αγγλικά: Parish of Saint James) είναι μια από τις δεκατέσσερις ενορίες της Τζαμάικα. Έχει έκταση 594,9 τ.χλμ. και πληθυσμό 178.000 κατοίκων (2001). Πρωτεύουσα είναι η Μοντέγκο Μπέυ.
Γεωγραφία
Το Σαιντ Τζέιμς βρίσκεται βορειοδυτικά της Τζαμάικα. Στα βόρεια βρέχεται από την Καραϊβική Θάλασσα. Συνορεύει στα βορειοδυτικά με το Αννόβερο, στα νοτιοδυτικά με τη Γουεστμόρλαντ, στα νότια με την Αγία Ελίζαμπεθ και στα ανατολικά με την Τρελόνι. Έχει έκταση 594,9 τ.χλμ.. Είναι η δέκατη μεγαλύτερη ενορία της Τζαμάικα μετά την Αγία Άννα, την Αγία Ελίζαμπεθ, την Κλαρεντόν, την Αγία Κατερίνα, την Τρελόνι, την Μάντσεστερ, την Πόρτλαντ, την Γουεστμόρλαντ, τον Άγιο Θωμά και την Αγία Μαρία.
Ποτάμια
Το κυριότερο ποτάμι του Σαιντ Τζέιμς είναι το Γκρέιτ Ρίβερ.
Κόλποι
Το Σαιντ Τζέιμς διαθέτει αρκετούς κόλπους. Οι κυριότεροι είναι ο Μοντέγκο και ο Γκρέιτ Ρίβερ.
Οικονομία
Η κύρια οικονομική δραστηριότητα είναι η δασοκομία. Στο Σαιντ Τζέιμς καλλιεργείται σε μεγάλη ποσότητα ζαχαροκάλαμο.
Τουρισμός
Στο Σαιντ Τζέιμς υπάρχουν αρκετά ξενοδοχεία, όπως το Ντόκτορς Κέιβ Μπιτς Χοτέλ, το Γουίντχαμ Ρόουζ Χωλ, το Ριτζ Κάρλτον, το Χαφ Μουν και το Ιμπεροστράρ.
Σημαντικά πρόσωπα
Το Σαιντ Τζέιμς είναι η γενέτειρα των Τζίμι Κλιφ, Αμπντουλά ελ-Φαϊσάλ και Γιόχαν Μπλέικ.
Εξωτερικοί σύνδεσμοι
Σαιντ Τζεϊμς
Κατάλογος έργων του Μιχαήλ Αγγέλου
Η σελίδα αυτή περιλαμβάνει καταλόγους των έργων γλυπτικής, ζωγραφικής και αρχιτεκτονικής του Μιχαήλ Αγγέλου.
Βιβλιογραφία
Καταλογος εργων Μιχαηλ Αγγελ
Περιφέρεια Ρουβούμα
Η Περιφέρεια Ρουβούμα (σουαχίλι: Mkoa wa Ruvuma) είναι μία από τις 31 διοικητικές περιοχές της Τανζανίας Η περιοχή καλύπτει μια έκταση 63,669 km2. Η περιοχή είναι συγκρίσιμη σε μέγεθος με τη συνδυασμένη χερσαία έκταση του εθνικού κράτους της Λετονίας. Η περιοχή συνορεύει επίσης στα βόρεια με την Περιφέρεια Μορογκόρο, στα βορειοανατολικά με την Περιφέρεια Λίντι, στα ανατολικά με την περιοχή Μτουάρα, στα δυτικά με τη λίμνη Νιάσα με το Μαλάουι και στα βορειοδυτικά με την περιοχή Ντζόμπε. Η περιφερειακή πρωτεύουσα είναι ο δήμος Σονγκέα.
Σύμφωνα με την εθνική απογραφή του 2012, η περιοχή είχε πληθυσμό 1.376.891 κατοίκους, που ήταν χαμηλότερος από την πρόβλεψη για 1.449.830 κατοίκους πριν από την απογραφή. Για την περίοδο 2002–2012, ο μέσος ετήσιος ρυθμός αύξησης του πληθυσμού της περιοχής 2,1% ήταν ο εικοστός υψηλότερος στη χώρα. Ήταν επίσης η 28η πιο πυκνοκατοικημένη περιοχή με 22 κατοίκους ανά τετραγωνικό χιλιόμετρο.
Γεωγραφία
Η Περιφέρεια Ρουβούμα βρίσκεται στα νότια υψίπεδα, τα οποία κυμαίνονται μεταξύ 300 και 2000 μέτρων πάνω από την επιφάνεια της θάλασσας. Η λίμνη Νιάσα, η οποία βρίσκεται στο δυτικό σκέλος της κοιλάδας Great Rift, καλύπτει το δυτικό τμήμα της περιοχής. Οι οροσειρές των βουνών Ματένγκο, που φτάνουν σε ύψη έως και 2000 μέτρα, βρίσκονται στα ανατολικά της κοιλάδας Ρίφτ. Με παρόμοιο τρόπο, τα βουνά Λουκουμπούρου, τα οποία μπορούν να φτάσουν σε υψόμετρο 2000 μέτρων πάνω από την επιφάνεια της θάλασσας, βρίσκονται στα βόρεια. Ο ποταμός Ρουβούμα διασχίζει τις χαμηλότερες πεδιάδες στα νότια της περιοχής. Η περιοχή έχει ποικίλη τοπολογία. Ενώ τα βόρεια και δυτικά τμήματα των βουνών Λουκουμπούρου και Ματένγκο βρίσκονται σε ύψος 2.000 μέτρων πάνω από την επιφάνεια της θάλασσας, τα ανατολικά πεδινά της περιοχής βρίσκονται μόλις 300 μέτρα πάνω από την επιφάνεια της θάλασσας.